Kombëtarja e Hungarisë dhe ajo e Anglisë kanë publikuar tashmë formacionet zyrtare për ndeshjen e vlefshme për Grupin 3 të Ligës A në Ligën e Kombeve.
"Tre Luanët" janë mysafir të hungarezëve në ndeshjen e parë të grupit në edicionin e tretë të Ligës së Kombeve, takim që zhvillohet në "Puskas Arena" me fillim nga ora 18:00.
Ekipi i Gareth Southgate vjen si favorit në këtë ndeshje dhe synon ta nis me fitore pasi më vonë do të ketë ndeshje të vështira në këtë grup, me Italinë dhe Gjermaninë.
Në anën tjetër, trajneri Marco Rossi synon ta shfrytëzoj terrenin vendas për të bërë befasi për të arritur një rezultat pozitiv.
Southgate ka vendosur t'i provojë disa lojtarë në formacionin titullar, ndërsa Rossi starton me më të mirët.
Formacionet zyrtare
Hungaria: Gulasci; Lang, Orban, At.Szalai; Nego, A.Nagy, Schafer, Nagy; Sallai, Szobozlai; Ad.Szalai
Anglia: Pickford; Walker, Coady, Maguire; Alexander-Arnold, Bellingham, Rice, Justin; Bowen, Kane, Mount;